Súradnice: 60°28′30″S 25°05′30″V﻿ / ﻿60,475°S 25,091667°V﻿ / 60.475; 25.091667

**Järvenpää** (švéd. *Träskända*) je mesto v južnom Fínsku, asi 35 km severne od Helsínk. Na ploche asi 39,95 km²  tu žije 41 104 obyvateľov (k 31. marcu 2016).

Leží na železničnej trati Helsinky – Riihimäki. V roku 1951 sa oddelilo od Tuusuly a obdržalo status mestečka. V roku 1967 sa stalo mestom.

Doprava
-------

Stredom mesta vedie železnica. Cesta do Helsínk trvá po železnici i ceste asi pol hodiny, a na letisko Helsinki-Vantaa autom asi 20 minút. Železničné spojenie s hlavným mestom je veľmi dobré. Denne ide z hlavnej stanice do Helsínk asi päťdesiat vlakov.

Kultúra
-------

Dva kilometre južne od centra mesta sa nachádza vila *Ainola*, domov skladateľa Jeana Sibelia. Zrub navrhol architekt Lars Sonck. Skladateľ sa sem so svojou rodinou presťahoval 24. septembra 1904 a žil tu až do svojej smrti v roku 1957. Na záhrade domu je i pochovaný. Ainola je otvorená pre návštevníkov v letných mesiacoch.

V roku 1897 sa do Järvenpää presťahoval Juhani Aho so svojou manželkou Venny Soldanovou-Brofeldtovou. Žili vo vile *Värbacka* na brehu Tuusulanjärvi 14 rokov. Vila sa neskôr nazývala *Ahola*.

Väčšinu života tu prežil a tiež tu zomrel skladateľ Joonas Kokkonen.

Počas roka sa v kultúrnom dome *Järvenpää-talo* konajú rôzne akcie, koncerty, divadelné predstavenia a umelecké show. Obľúbeným miestom detí je domov Pikku-Aino (malé Aino) s postavičkami z kníh Kristiiny Louhiovej.

Každý rok sa v meste uskutočňuje festival *Puistoblues* (doslova Parkové blues). Bluesový týždeň štartuje v centre mesta na ulici a pokračuje koncertmi v baroch a reštauráciach. Festival končí nedeľným koncertom vo Vanhankylänniemi.

Mestské časti
-------------

Mesto je rozdelené do 25 mestských častí.

|  |  |  |
| --- | --- | --- |
|  | 1. Wärtsilä | 14. Terhola |
| 2. Nummenkylä | 15. Satumetsä |
| 3. Nummenkylä | 16. Mikonkorpi |
| 4. Haarajoki | 17. Kaakkola |
| 5. Jamppa | 18. Keskus |
| 6. Peltola | 19. Kinnari |
| 7. Isokytö | 20. Satukallio |
| 8. Mylly | 21. Vanhakylä |
| 9. Saunakallio | 22. Lepola |
| 10. Sorto | 23. Kyrölä |
| 11. Pajala | 24. Terioja |
| 12. Loutti | 25. Ristinummi |
| 13. Pöytäalho |

Partnerské mestá
----------------

* Buchholz in der Nordheide, Nemecko
* Ho, Ghana
* Jõgevamaa, Estónsko
* Lörenskog, Nórsko
* Pasadena, Kalifornia, USA
* Rödovre, Dánsko
* Täby, Švédsko
* Vác, Maďarsko
* Volchov, Rusko

Referencie
----------

1. ↑
2. ↑   *Cestovný poriadok VR* [online]. VR, 2006-06-01, [cit. 2008-11-10]. Dostupné online. (fínsky, anglicky, švédsky)[nefunkčný odkaz]

Iné projekty
------------

Commons
* Spolupracuj na Commons Commons ponúka multimediálne súbory na tému **Järvenpää**

Externé odkazy
--------------

* Oficiálna stránka Archivované 2006-05-02 na Wayback Machine
* Festival Puistoblues

Zdroj
-----

*Tento článok je čiastočný alebo úplný preklad článku Järvenpää na českej Wikipédii.*

| * z
* d
* u
Mestá a obce v kraji Uusimaa |
| --- |
| 
* Askola
* Espoo
* Hanko
* Helsinki
* Hyvinkää
* Ingå
* Järvenpää
* Karkkila
* Kauniainen
* Kerava
* Kirkkonummi
* Lapinjärvi
* Lohja
* Loviisa
* Myrskylä
* Mäntsälä
* Nurmijärvi
* Pornainen
* Porvoo
* Pukkila
* Raseborg
* Sipoo
* Siuntio
* Tuusula
* Vantaa
* Vihti

 |